Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 739

c) a 2.2.2.2.1 pont (5) bekezdése szerinti palackkötegeket olyan szerkezettel kell ellátni , amely biztonságos kezelésüket lehetővé teszi. Az egy kötegen belül levő palackoknak és a gyűjtőcsőnek meg kell felelniük a gáz típusának és a gyűjtőcsőnek legalább akkora próbanyomást kell elviselnie, mint a palackoknak. A gyűjtőcsőnek és a főszelepnek úgy kell elhelyezkednie, hogy sérülésekkel szemben védve legyen. Azoknál a palackkötegeknél, amelyek a 2. táblázat 3 oszlopában «l» betűvel jelölt gázok fuvarozására szolgálnak, minden egyes palackot el kell látni egyedileg zárható szeleppel és ezeknek a szelepeknek a fuvarozás alatt zárva kell lenniük. 2002/105/II. szám 2.2.2.2.4.4 a) A piroforos és a nagyon mérgező gázok (a gáz LC50 értéke kisebb 200 ppm-nél) szállítására szolgáló tartályok szelepnyílásait olyan anyagból készített gázzáró dugóval vagy zárt anyával kell zárni, amelyet a tartály tartalma nem támad meg;

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes